CELEX: 62006CA0408
Language: mt
Date: 2007-12-13 00:00:00
Title: Kawża C-408/06: Sentenza tal-Qorti tal-Ġustizzja (It-Tielet Awla) tat- 13 ta' Diċembru 2007 (talba għal deċiżjoni preliminari mill-Bundesfinanzhof — Il-Ġermanja) — Landesanstalt für Landwirtschaft vs Franz Götz (Sitt Direttiva tal-VAT — Attività ekonomika — Persuni taxxabbli — Korpi rregolati mid-dritt pubbliku — Uffiċċju ta' bejgħ tal-kwoti tal-ħalib — Tranżazzjonijiet ta' l-aġenziji ta' intervent agrikolu u tal-ħwienet għall-impjegati — Distorsjonijiet sinjifikanti tal-kompetizzjoni — Suq ġeografiku)

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/22
            
         Sentenza tal-Qorti tal-Ġustizzja (It-Tielet Awla) tat-13 ta' Diċembru 2007 (talba għal deċiżjoni preliminari mill-Bundesfinanzhof — Il-Ġermanja) — Landesanstalt für Landwirtschaft vs Franz Götz
   (Kawża C-408/06) (1)
   
   (Sitt Direttiva tal-VAT - Attività ekonomika - Persuni taxxabbli - Korpi rregolati mid-dritt pubbliku - Uffiċċju ta' bejgħ tal-kwoti tal-ħalib - Tranżazzjonijiet ta' l-aġenziji ta' intervent agrikolu u tal-ħwienet għall-impjegati - Distorsjonijiet sinjifikanti tal-kompetizzjoni - Suq ġeografiku)
   (2008/C 51/35)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrenti: Landesanstalt für Landwirtschaft
   
      Konvenut: Franz Götz
   Suġġett
   Talba għal deċiżjoni preliminari — Bundesfinanzhof — Interpretazzjoni tat-tieni u t-tielet subparagrafi ta' l-Artikolu 4(5) u tal-punti 7 u 12 ta' l-Anness D tas-Sitt Direttiva tal-Kunsill 77/388/KE tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Fatturazzjoni mingħajr indikazzjoni separata tal-VAT ta' allokazzjoni ta' kwantitajiet ta' referenza ta' ħalib — Evalwazzjoni tal-kwalità ta' persuna taxxabbli għal korp stabbilit minn Land u inkarigat mit-trasferiment ta' kwantitajiet ta' referenza ta' ħalib lill-produtturi tal-ħalib taħt ħlas minn qabel
   Dispożittiv
   
               1)
            
            
               Uffiċċju ta' bejgħ ta' kwoti tal-ħalib ma hu la aġenzija ta' intervent agrikolu fis-sens tat-tielet paragrafu ta' l-Artikolu 4(5) tas-Sitt Direttiva tal-Kunsill 77/388/KEE tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata mid-Direttiva tal-Kunsill 2001/41/KE tad-19 ta' Jannar 2001, moqri flimkien mal-punt 7 ta' l-Anness D ta' l-istess direttiva, u lanqas ħanut għall-impjegati fis-sens ta' l-imsemmi tielet paragrafu ta' l-Artikolu 4(5) moqri flimkien mal-punt 12 ta' l-Anness D ta' l-imsemmija direttiva.
            
         
               2)
            
            
               Il-fatt li uffiċċju ta' bejgħ ta' kwoti tal-ħalib ma jkunx taxxabbli fir-rigward ta' l-attivitajiet jew it-tranżazzjonijiet li dan l-uffiċċju jwettaq bħala awtorità pubblika, skond l-Artikolu 4(5) tas-Sitt Direttiva 77/388 kif emendata mid-Direttiva 2001/41, ma jistax jikkostitwixxi distorsjonijiet sinjifikanti tal-kompetizzjoni, minħabba l-fatt li mhuwiex ikkonfrontat, f'sitwazzjoni bħal dik in kwistjoni fil-kawża prinċipali, b'operaturi privati li jipprovdu servizzi li jikkompetu mas-servizzi pubbliċi. Peress li din il-kunsiderazzjoni tgħodd għal kull uffiċċju ta' bejgħ ta' kwoti tal-ħalib li jopera f'żona partikolari ta' trasferiment tal-kwantitajiet ta' referenza, iddefinita mill-Istat Membru kkonċernat, għandu jiġi indikat li l-imsemmija żona tikkostitwixxi s-suq ġeografiku rilevanti biex tiġi ddeterminata l-eżistenza ta' distorsjonijiet sinjifikanti tal-kompetizzjoni.
            
         
      (1)  ĠU C 310, 16.12.2006.